**Kanadan Grand Prix 2007** (virallisesti **Formula 1 Grand Prix du Canada 2007**) oli Formula 1 -kauden 2007 kuudes osakilpailu, joka ajettiin 10. kesäkuuta Circuit Gilles Villeneuven katuradalla Kanadassa. Kilpailu oli yksi F1-historian tapahtumarikkaimmista. Kilpailu muistetaan erityisesti Lewis Hamiltonin uran ensimmäisestä voitosta, Robert Kubican hurjasta ulosajosta sekä lukuisista rangaistuksista ja turva-autosessioista.

Viikonlopun aikataulu ja sää
----------------------------

| Päivä | Aikataulu | Sessio | Sää | Ilma | Rata | Kosteus |
| --- | --- | --- | --- | --- | --- | --- |
| Paik. | Suomi |
| 8. kesäkuuta | 10:00–11:30 | 17:00–18:30 | 1. vapaat harjoitukset |  Aurinkoinen | 23–26 °C | 35–39 °C | 56–62 % |
| 14:00–15:30 | 21:00–22:30 | 2. vapaat harjoitukset |  Aurinkoinen | 29–31 °C | 46–47 °C | 51–56 % |
| 9. kesäkuuta | 10:00–11:00 | 17:00–18:00 | 3. vapaat harjoitukset |  Aurinkoinen | 24 °C | 38–42 °C | 54–60 % |
| 13:00–14:00 | 20:00–21:00 | Aika-ajot |  Aurinkoinen | 25 °C | 45–51 °C | 47–51 % |
| 10. kesäkuuta | 13:00–15:00 | 20:00–22:00 | Kilpailu |  Aurinkoinen | 27–29 °C | 49–55 °C | 30–50 % |
| Lähde: |

Kilpailun tapahtumat
--------------------

Kärkikolmikko palkintokorokkeella.
Koko kilpailun ajan taivas oli kirkas. Suurin osa kuljettajista aloitti kilpailun kovalla rengasseoksella (sääntöjen mukaan piti käyttää sekä kovaa että pehmeää seosta). Christijan Albers starttasi kilpailuun poikkeuksellisesti varikolta, jolloin hänen takaa lähteneelle, viimeisestä ruudusta moottorinvaihdon takia startanneelle Heikki Kovalaiselle jäi eteen tyhjä tila. 

### Kierrokset 1−21

Yksikään auto ei hyytynyt lämmittelykierrokselle ja startissakin vältyttiin pahimmilta kolareilta, mutta Jenson Buttonin Honda hyytyi startissa ja lopulta keskeytti. Paalupaikkamies Lewis Hamilton piti paikkansa lähdössä, mutta toisesta ruudusta lähteneen Fernando Alonson ajettua nurmikon puolelle, pääsi kolmannesta ruudusta lähtenyt Nick Heidfeld ohittamaan hänet ja nousemaan toiseksi. Neljännestä ruudusta lähtenyt Kimi Räikkönen putosi lähdössä kuudenneksi, Felipe Massan ja Nico Rosbergin taakse. Takaa lähtenyt Kovalainen nousi sijalle 18.

Hamilton alkoi heti tehdä eroa toisena olleeseen Heidfeldiin. Kolmannella kierroksella Mark Webber pyörähti yhdeksänneltä sijalta pudoten 14:nneksi. Tilanne kolmen kierroksen jälkeen: Hamilton, Heidfeld, Alonso, Massa, Rosberg, Räikkönen. Varikolta lähtenyt Albers ajoi viidennellä kierroksella seinään, mutta pystyi jatkamaan kisaa. Kahdeksan kierroksen jälkeen Hamilton ajoi jopa yli sekunnin parempia kierroksia kuin toisena ollut Heidfeld, johon ero oli tuon jälkeen 5,5 sekuntia. Kierrosta myöhemmin Scott Speed yritti ohittaa Alexander Wurzin, mutta rikkoi ripustuksensa ja joutui keskeyttämään. Muutama kierros myöhemmin Kovalainen pääsi kuittamaan Wurzin, jonka takasiipi oli kärsinyt ohitusyrityksestä. Hamilton jatkoi edelleen huimaa tahtiaan kärjessä. Kymmenen kierroksen jälkeen ero toisena olleeseen Heidfeldiin oli jo 7,7 sekuntia.

Kuudentena ajanut Räikkönen ajoi kierroksella 11 nurmikon puolelle, kuten kolme kierrosta myöhemmin kolmantena ollut Alonso. Hamilton jatkoi johdossa. Kierroksella 19 Alonso ajoi jälleen nurmikolle, ja neljäntenä ollut Massa pääsi edelle. Heidfeld aloitti varikkoruljanssin kierroksella 20 ja palasi radalle seitsemänneksi.

### Kierrokset 22−33

Adrian Sutilin ajettua seinävalliin kierroksella 21, turva-auto tuli radalle ensi kertaa. Samalla kierroksella Alonso ja Rosberg tulivat tekemään sääntöjen vastaisesti varikkopysähdyksensä juuri turva-auton tultua radalle, jonka takia he saivat tapahtuneesta 10 sekunnin stop & go -rangaistuksen. Myös Hamilton tuli varikolle, mutta ennen turva-autosessiota. Ferrari-kuljettajat Massa ja Räikkönen varikolla perätysten järjestyksessä, mutta putosivat sijoille 12 ja 16.

Kierroksella 26 turva-auto poistui ja Hamilton onnistui uusintalähdössä. Mutta ei aikaakaan kuin jo samalla kierroksella tapahtui ensimmäinen hengenvaarallinen onnettomuus F1-sarjassa vuosiin. Robert Kubica ajoi lähes hengenvaarallisesti päin reunavallia noin 230 km:n tuntinopeudella. Auto romuttui täysin ja lensi toiselle puolelle rataa jääden kyljelleen. Kubica menetti hetkeksi tajunsa onnettomuudessa. Hänet saatiin ulos autosta ja kuljetettiin sairaalaan, josta ilmoitettiin hänen tilansa olleen vakaa, myöhemmin ilmoitettiin että hän selvisi nyrjähteneellä nilkalla ja lievällä aivotärähdyksellä.

Turva-auto tuli taas radalle, jota ennen Kovalainen ehti tulla toisen kerran varikkopysähdykselle, mutta putosi viimeiseksi. Muiden varikkopysähdysten ansiosta Kovalainen pystyi nousemaan ylöspäin. Hamilton jatkoi kärjessä, kun turva-auto poistui kierroksella 33.

### Kierrokset 34−50

Kierros 34 alkoi Räikkösen tehtyä virheen, jolloin takaa tullut Takuma Satō pääsi hänestä ohi nousten sijalle 10, Räikkönen 11. Hamilton jatkoi kärjessä, Heidfeld toisena ja Kovalainen sijalla 13. Sijoilla 3 ja 4 olleet Alonso ja Rosberg tulivat suorittamaan stop & go -rangaistustaan kierroksella 36 pudoten sijoille 14 ja 17. Kolmanneksi nousi yllättäen Super Aguri -tallin Anthony Davidson, joka tuli kuitenkin seuraavalla kierroksella varikolle, vaikkakin liian aikaisin, joutuen odottamaan ennen kuin huoltojoukot tulivat ulos pilttuusta.

Rosbergin kilpailu meni piloille rangaistuksensa myötä, mutta lopullinen notkahdus tuli hänen pyörähdettyään kierroksella 38 yrittäessään ohitusta Jarno Trullista. Seuraavalla kierroksella David Coulthard keskeytti kilpailun. Kierroksella 40 kolmanneksi noussut Ralf Schumacher teki ensimmäisen varikkopysähdyksensä. Tämän myötä Webber nousi kolmanneksi ja Massa oli noussut takaisin neljänneksi. Sijoilla 1 ja 2 jatkoivat edelleen Hamilton ja Heidfeld. Alonso jatkoi takaa-ajoaan nousten pistesijalle kahdeksanneksi ohitettuaan Kovalaisen, joka tuli kahta kierrosta myöhemmin toiselle varikkopysähdykselleen, pudoten sijalle 15. Kierroksella 47 Heidfeld teki toisen varikkopysähdyksensä ja kierrosta myöhemmin myös kärkimies Hamilton ja 7 sijalla ollut Fisichella tulivat varikolle. Kierroksella 50 Rosberg tuli toiselle pysähdykselleen.

Kierroksella 48 Albers ajoi shikaanin suoraksi niin että hänen Spykerinsa etusiipi irtosi. Hän kävi hakemassa varikolta uuden sellaisen, mutta vanha jäi radalle, niin että taas jouduttiin ottamaan turva-auto radalle, jo kolmannen kerran.

### Kierrokset 51−70

Kierroksella 51 tuli tietoon että niin Massa kuin Fisichella oli hylätty ajettuaan varikolta ulos punaisen valon palaessa. Sijalle 4. nousseen Räikkösen etusiivessä havaittiin tuolloin ongelmia, mutta hän selvisi lopulta kisan loppuun asti.

Kierroksella 52 varikolle tulivat niin Räikkönen (sijalta 4.), Alonso (5.), Schumacher (7.) ja Satō (10.) Räikkönen joutui taipumaan varikolta ulos tultaessa niukasti Alonsolle. Kilpailun järjestys oli Hamilton, Webber ja Heidfeld, mutta Webberin tultua tekemään toisen varikkopysähdyksensä, Heidfeld nousi takaisin toiseksi. Molemmat pysähdyksensä tehnyt Kovalainen nousi 7:neksi, takana olivat sijoilla 8 ja 9 Alonso ja Räikkönen.

Alonson kisa ei välttynyt virheiltä, sillä kierroksella 55 hän ajoi jälleen nurmikon puolelle, jolloin Räikkönen ja Schumacher pääsivät hänestä ohitse. Kummatkin nousivat entistä ylöspäin Vitantonio Liuzzi joutui keskeyttämään sijalta 5. törmättyään seinään. Turva-auto jouduttiin ottamaan jo neljännen kerran radalle.

Turva-auton takana tapahtui kierroksella 58 kun sijalla 6 ollut Jarno Trulli joutui keskeyttämään ajettuaan ulos. Viidentenä olleen Kovalaisen edellä oli kaksi kuljettajaa, joilla molemmilla oli tehtynä vain yksi pysähdys: Rubens Barrichello ja Wurz. Näistä Barrichello tuli vielä varikolle, mutta kahta eri rengasseosta käyttäneellä Wurzilla oli tarpeeksi bensaa jäljellä kilpailuun loppuun saakka.

Kierroksella 59 turva-auto poistui radalta ja kilpailu jatkui. Pari kierrosta myöhemmin alkoi totinen taistelu kun Kovalainen yritti hiillostaa edellään kolmantena ajanutta Wurzia ja Alonso edellään viidentenä ajanutta Räikköstä. Satō puolestaan ohitti kierroksella 66 seitsemännessä sijassa kiinni olleen Schumacherin. Vain kaksi kierrosta myöhemmin Satō ohitti myös ongelmista kärsineen maailmanmestari Alonson tyylikkäästi shikaanissa nousten kuudenneksi. Kaksi kierrosta myöhemmin kilpailu päättyi Lewis Hamiltonin voittoon, Nick Heidfeldin ollessa toinen ja F1-debyyttinsä 10-vuotispäiviään juhlineen Alexander Wurzin ollessa kolmas. Suomalaisittain Heikki Kovalainen ylsi uransa siihen asti parhaaseen tulokseen oltuaan neljäs, Kimi Räikkönen oli viides, Takuma Satō kuudes, Fernando Alonso seitsemäs ja Ralf Schumacher oli kahdeksas. Voitollaan Hamilton nousi yksin MM-sarjan johtoon kahdeksan pisteen erolla Alonsoon

Tulokset
--------

### Aika-ajo

| Sija | Nro | Kuljettaja | Talli | Aika (1. erä) | Aika (2. erä) | Aika (3. erä) | Lähtöruutu |
| --- | --- | --- | --- | --- | --- | --- | --- |
| 1. | 2 | Iso-Britannia Lewis Hamilton | McLaren-Mercedes | 1.16,576 | 1.15,486 | 1.15,707 | 1 |
| 2. | 1 | Espanja Fernando Alonso | McLaren-Mercedes | 1.16,562 | 1.15,522 | 1.16,163 | 2 |
| 3. | 9 | Saksa Nick Heidfeld | BMW Sauber | 1.17,006 | 1.15.960 | 1.16,266 | 3 |
| 4. | 6 | Suomi Kimi Räikkönen | Ferrari | 1.16,468 | 1.16,592 | 1.16,411 | 4 |
| 5. | 5 | Brasilia Felipe Massa | Ferrari | 1.16,756 | 1.16,138 | 1.16,570 | 5 |
| 6. | 15 | Australia Mark Webber | Red Bull-Renault | 1.17,315 | 1.16,257 | 1.16,913 | 6 |
| 7. | 16 | Saksa Nico Rosberg | Williams-Toyota | 1.17,016 | 1.16,190 | 1.16,919 | 7 |
| 8. | 10 | Puola Robert Kubica | BMW Sauber | 1.17,267 | 1.16,308 | 1.16,993 | 8 |
| 9. | 3 | Italia Giancarlo Fisichella | Renault | 1.16,805 | 1.16,288 | 1.17,299 | 9 |
| 10. | 11 | Italia Jarno Trulli | Toyota | 1.17,324 | 1.16,600 | 1.17,747 | 10 |
| 11. | 22 | Japani Takuma Satō | Super Aguri-Honda | 1.17,490 | 1.16,743 |  | 11 |
| 12. | 18 | Italia Vitantonio Liuzzi | Toro Rosso-Ferrari | 1.17,541 | 1.16,760 |  | 12 |
| 13. | 8 | Brasilia Rubens Barrichello | Honda | 1.17,011 | 1.17,116 |  | 13 |
| 14. | 14 | Iso-Britannia David Coulthard | Red Bull-Renault | 1.17,436 | 1.17,304 |  | 14 |
| 15. | 7 | Iso-Britannia Jenson Button | Honda | 1.17,522 | 1.17,541 |  | 15 |
| 16. | 19 | Yhdysvallat Scott Speed | Toro Rosso-Ferrari | 1.17,433 | 1.17,541 |  | 16 |
| 17. | 23 | Iso-Britannia Anthony Davidson | Super Aguri-Honda | 1.17,542 |  |  | 17 |
| 18. | 12 | Saksa Ralf Schumacher | Toyota | 1.17,634 |  |  | 18 |
| 19. | 4 | Suomi Heikki Kovalainen | Renault | 1.17,806 |  |  | 22 |
| 20. | 17 | Itävalta Alexander Wurz | Williams-Toyota | 1.18,089 |  |  | 19 |
| 21. | 20 | Saksa Adrian Sutil | Spyker-Ferrari | 1.18,536 |  |  | 20 |
| 22. | 21 | Alankomaat Christijan Albers | Spyker-Ferrari | 1.19,196 |  |  | Varikko |

* Heikki Kovalaisen sijoitusta pudotettiin kymmenellä lähtöruudulla moottorivaihdon takia.

### Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | **2** | Iso-Britannia **Lewis Hamilton** | **McLaren-Mercedes** | **70** | **1:44.11,292** | **1.** | **10** |
| 2. | **9** | Saksa **Nick Heidfeld** | **BMW Sauber** | **70** | **+4,343** | **3.** | **8** |
| 3. | **17** | Itävalta **Alexander Wurz** | **Williams-Toyota** | **70** | **+5,325** | **19.** | **6** |
| 4. | **4** | Suomi **Heikki Kovalainen** | **Renault** | **70** | **+6,729** | **22.** | **5** |
| 5. | **6** | Suomi **Kimi Räikkönen** | **Ferrari** | **70** | **+13,007** | **4.** | **4** |
| 6. | **22** | Japani **Takuma Satō** | **Super Aguri-Honda** | **70** | **+16,698** | **11.** | **3** |
| 7. | **1** | Espanja **Fernando Alonso** | **McLaren-Mercedes** | **70** | **+21,936** | **2.** | **2** |
| 8. | **11** | Saksa **Ralf Schumacher** | **Toyota** | **70** | **+22,888** | **18.** | **1** |
| 9. | 15 | Australia Mark Webber | Red Bull-Renault | 70 | +22,960 | 6. |  |
| 10. | 16 | Saksa Nico Rosberg | Williams-Toyota | 70 | +23,984 | 7. |  |
| 11. | 23 | Iso-Britannia Anthony Davidson | Super Aguri-Honda | 70 | +24,318 | 17. |  |
| 12. | 8 | Brasilia Rubens Barrichello | Honda | 70 | +30,439 | 13. |  |
| Kesk. | 11 | Italia Jarno Trulli | Toyota | 58 | Ulosajo | 10. |  |
| Kesk. | 18 | Italia Vitantonio Liuzzi | Toro Rosso-Ferrari | 54 | Ulosajo | 12. |  |
| Kesk. | 21 | Alankomaat Christijan Albers | Spyker-Ferrari | 47 | Ulosajo | Varikko |  |
| Kesk. | 14 | Iso-Britannia David Coulthard | Red Bull-Renault | 36 | Vaihdelaatikko | 14. |  |
| Kesk. | 10 | Puola Robert Kubica | BMW Sauber | 26 | Ulosajo | 8. |  |
| Kesk. | 20 | Saksa Adrian Sutil | Spyker-Ferrari | 21 | Ulosajo | 20. |  |
| Kesk. | 19 | Yhdysvallat Scott Speed | Toro Rosso-Ferrari | 8 | Ripustukset | 16. |  |
| Kesk. | 7 | Iso-Britannia Jenson Button | Honda | 0 | Vaihdelaatikko | 15. |  |
| DSQ | 5 | Brasilia Felipe Massa | Ferrari | 51 | Hylkäys | 5. |  |
| DSQ | 3 | Italia Giancarlo Fisichella | Renault | 51 | Hylkäys | 9. |  |

* Christijan Albers lähti matkaan varikolta.
* Felipe Massa ja Giancarlo Fisichella hylättiin heidän ajettua varikolta ulos punaisten valojen palaessa.

### Johtokierrokset


| Nro | Kuljettaja | Talli | Kierrokset | Yhteensä |
| --- | --- | --- | --- | --- |
| 2 | Iso-Britannia Lewis Hamilton | McLaren-Mercedes | 1−21, 25−70 | 67 |
| 5 | Brasilia Felipe Massa | Ferrari | 22−24 | 3 |

Muuta
-----

* Alexander Wurzin viimeinen palkintosija.
* Takuma Satōn ja Super Agurin viimeiset MM-pisteet.
* Williamsin ensimmäinen palkintosija sitten Euroopan GP:n 2005.

Tilanne kuljettajien MM-sarjassa kilpailun jälkeen
--------------------------------------------------

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. | Iso-Britannia Lewis Hamilton | McLaren-Mercedes | **48** |
|  | 2. | Espanja Fernando Alonso | McLaren-Mercedes | **40** |
|  | 3. | Brasilia Felipe Massa | Ferrari | **33** |
|  | 4. | Suomi Kimi Räikkönen | Ferrari | **27** |
|  | 5. | Saksa Nick Heidfeld | BMW Sauber | **26** |
|  | 6. | Italia Giancarlo Fisichella | Renault | **13** |
|  | 7. | Puola Robert Kubica | BMW Sauber | **12** |
|  | 8. | Itävalta Alexander Wurz | Williams-Toyota | **8** |
|  | 9. | Suomi Heikki Kovalainen | Renault | **8** |
|  | 10. | Saksa Nico Rosberg | Williams-Toyota | **5** |
|  | 11. | Iso-Britannia David Coulthard | Red Bull-Renault | **4** |
|  | 12. | Japani Takuma Satō | Super Aguri-Honda | **4** |
|  | 13. | Italia Jarno Trulli | Toyota | **4** |
|  | 14. | Saksa Ralf Schumacher | Toyota | **2** |

Lähteet
-------

1. ↑  Formula 1 Grand Prix du Canada 2007
2. ↑  Großer Preis von Kanada 2007 / Montreal
3. ↑
4. ↑  Grand Prix du Canada 2007 F1 Database.  Arkistoitu 10.12.2008. Viitattu 19.4.2009.

Aiheesta muualla
----------------

* Kuvia tai muita tiedostoja aiheesta **Kanadan Grand Prix 2007** Wikimedia Commonsissa

KanadaFormula 1 -luokan Kanadan Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | *1964* | *1965* | *1966* | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | *1975* | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | *1987* | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | *2009* |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | *2020* | *2021* | 2022 |
| Radat | Mosport International Raceway (1967, 1969, 1971–1974, 1976–1977)Circuit Mont-Tremblant (1968, 1970)Circuit Gilles Villeneuve (1978–1986, 1988–2008, 2010–2019, 2022–) |

Formula 1 -kausi 2007

|  |  |  |  |  |  |
| --- | --- | --- | --- | --- | --- |
|  Australia |  Malesia |  Bahrain |  Espanja |  Monaco |  Kanada |
|  Yhdysvallat |  Ranska |  Britannia |  Eurooppa |  Unkari |  Turkki |
|  Italia |  Belgia |  Japani |  Kiina |  Brasilia |